Ask
        
         (Gjerdrum)
Store norske leksikon,Geografi,Norges geografi,Viken,Gjerdrum
Ask er en tettbebyggelse og administrasjonssenter i Gjerdrum kommune, Viken fylke. Fylkesvei 120 (Moss–Lillestrøm–Hurdal) går gjennom tettstedet.
I mai 2012 gikk et 100 meter bredt jordskred øst for tettstedet som tok med seg en lagerbygning. I romjulen 2020 gikk et større kvikkleireskred sør for tettstedet som tok med seg 14 firemannsboliger; ti mennesker omkom i denne ulykken som er blant de største kvikkleireskredene her i landet.Ask ble frem til 2012 klassifisert som eget tettsted, dette året med 1912 innbyggere. Siden er Ask definert som en del av Grønlund tettsted (2392 innbyggere før sammenslåingen med Ask i 2012). Grønlund ligger like nordvest for Ask, og det sammenslåtte tettstedet er kalt Grønlund ettersom det var det største av de to tidligere tettstedene. Kart  Les mer i Store norske leksikon Gjerdrum Viken Grønlund løsmasseskred